जब 2 वर्ष पूर्व सोनिया का स्वास्थ्य बिगड़ा था तो परिवार ने ही यह निर्णय लिया कि कब उनको पृष्ठभूमि में जाना है। परिवार ने ही यह सोचा कि अब राहुल गांधी के लिए कमान संभालने का समय है इसलिए परिवार ने उनकी तथाकथित सेवानिवृत्ति के बाद ही उनके लिए कोई नई भूमिका अवश्य तैयार कर ली होगी। तो सोनिया को सेवानिवृत्त होने में इतनी कठिनाई क्यों हुई? और या फिर पार्टी सोनिया से ही चिपकी रहेगी क्योंकि वह ही दो बार पार्टी को सत्ता में लाईं (2004-2014)। यह छोटी उपलब्धि नहीं थी। हालिया गुजरात चुनावों में भीड़ जुटाने के बावजूद राहुल वोटें खींचने वाले साबित नहीं हुए हैं। पार्टी राहुल गांधी की टोकरी में अपने सारे अंडे रखने की बजाय सोनिया जैसे पहले से आजमाए हुए नेताओं के साथ जुडऩा चाहेगी, हालांकि पार्टी राहुल को एक अवसर देने के खिलाफ नहीं है।